Elisabeth Vergés Costa

Elisabeth Vergés Costa (Bartzelona, 1939ko urtarrilaren 4a - ibidem, 2019ko irailaren 25a) eskaladan eta alpinismo espainiarrean aitzindaria izan zen, eta Europatik kanpora espedizioak egin zituen lehen alpinistetako bat.

 Biografia 
Bere kirol ibilbidea eskalada ugariz beteta dago hirurogeiko hamarkadan, eta asko historiara igaro dira emakume batek egiten zituen lehen igoerak zirelako, Agüeroko Peña Sola eta Riglosko Malloetan Puro tontorrak kasu. Josep Manuel Angladari buruzko biografia idatzi zuen. Berarekin ezkonduta egon zen eta espedizioak egin zituen hirurogei urtez.

Katalunian, Montserrat mendia, Cadi mendia, Riba mendia (Tarragona), Olianako horma handia eta Ordesako harana eskalatu zituen, baina Verges Europatik kanpoko espedizioetan parte hartu zuten lehen eskalatzaileetako bat ere izan zen, hala nola Hoggar (Aljeria), Kenya, Groenlandia eta Peruko Andeetan. 

Muntanyenc Barcelonès klubari eta Kataluniako Txangozale Zentroari lotuta egon zen. Vergések ohiko kordada osatu zuen Josep Manuel Anglada y Nieto, Jordi Pons Sanginés, Joan Cerdà edo Francisco Guillamon Nietorekin. Gainera, 1961ean, Alicia Masriera González Bartzelonako espeleologoarekin batera Cavall Bernat-era igo zen emakumezkoen lehen kordadan parte hartu zuen.

Besteak beste, Carmen Romeo Pecci, Mónica Virgen Folia, Esther Sabadell Simón eta Elena Alemán Sobrino mendizaleekin batera Encordades dokumentalaren protagonista izan zen. Bertan, mendizaleen belaunaldi ezberdinek euren bizipenak eta mendiak igotzeko grina azaltzen dute, eta kirol honetan emakumeek duten paperaz ere hausnartzen da.

Encordades dokumentalak Mendiko Film Onenaren saria lortu zuen 2011ko Kendal Mountain Film Festivalean, Britainia Handiko mendiko zinemaldi garrantzitsuenetako batean.

 Alpinismoa eta eskaladak 

 Espedizioak 

 Aljeriako Ahaggar mendigunerako espedizioa (1967)
 Kenyako mendien espedizioa (1971)
 Groenlandiako espedizioa Alfred Wegener penintsulara (1973, 1976)
 Peruko Andeetarako espedizioa (1980)

 Igoerak 

 Emakumezkoen lehen igoera Peña Sola de Agüerora.
 Emakumezkoen lehen igoera Mallos de Agüero-ra.
 Emakumezkoen lehen igoera, Rigloseko Malloetako Puro-a.

 Erreferentziak 

 Kanpo estekak 

 Elkarrizketa Eli Vergés
 Encordades dokumentala
Kategoria:Bartzelonan hildakoak
Kategoria:Kataluniako kirolariak
Kategoria:Espainiako eskalatzaileak
Kategoria:2019ko heriotzak
Kategoria:1939ko jaiotzak
Kategoria:Emakumea
Kategoria:XX. mendeko emakumeak
Kategoria:XXI. mendeko emakumeak
Kategoria:Bartzelonarrak
Kategoria:Emakume mendizaleak
Kategoria:Emakume eskalatzaileak
Kategoria:Emakume aitzindariak
Kategoria:Kataluniako alpinistak